cyanic-selkie/wikianc huggingface dataset:
Fujiwara no Kintō
Tegevus kirjanduse ja luule vallas
1000. aasta paiku osales Kintō kolmanda keiserliku luuleantoloogia "Shūi Wakashū" ("Luulenopete kogu") koostamisel.
Lisaks jaapani keelele luuletas Kintō ka hiina keeles, imetledes sügavalt Hiina luuletaja Bai Juyi loomingut , ja koostades 1011. aastal jaapani ja hiinakeelsetest luuletustest koosneva antoloogia "Wakan rōeishū" ("Jaapani ja Hiina luulet etlemiseks") Samuti kirjutas mitmeid luuleteoreetilisi tekste nagu "Shinsen Zuinō" ("Uus valik luule aluseid") ja "Waka Kuho" ("Üheksa waka vormi")
Ta koostas nimekirja kolmkümne kuuest luulepühakust (Sanjūrokkasen), valides sinna Asuka, Nara ja Heiani ajastute parimad luuletajad.
Keiserlikesse antoloogiatesse on jõudnud 89 (mõnedel andmetel üle 100 ) tema luuletust. Samuti on ta esindatud luulekriitik Fujiwara no Teika koostatud kuulsas antoloogias "Hyakunin Isshu" ("Sada luuletust, sada luuletajat").
"Shūi Wakashūs" märgitakse, et luuletus on kirjutatud vanast kosest külaskäigul Daikakuji templi juurde. Tähelepanuväärne on luuletuses kasutatud, algselt Hiina luulest pärinev, võte, kus värsid algavad sama silbiga.
Isiklikku
Kintō kuulus Fujiwara suguvõssa, olles regent Fujiwara no Yoritada poeg. Ta poeg oli luuletaja Fujiwara no Sadayori. Samuti oli Kintõ nõbu mõjuvõimas regent Fujiwara no Michinaga.
Kameyama
Kameyama on linn Jaapanis Mie prefektuuri põhjaosas.
Kameyama on linn alates 1954. aastast. 2005 liideti Kameyamaga Seki linn.
Pikolotrompet
Pikolotrompet on muusikas trompeti perekonna väikseim liige, mille tessituur on oktavi võrra kõrgem kui tavalisel B- või A-trompetil.
Ukraina Nõukogude Sotsialistliku Vabariigi Ülemnõukogu
Ukraina Nõukogude Sotsialistliku Vabariigi Ülemnõukogu (ukraina keeles Верховна Рада Української РСР, vene keeles Верховный Совет Украинской ССР) oli aastatel 1937–1991 Ukraina Nõukogude Sotsialistliku Vabariigi kõrgeim seadusandlik valitsusorgan ja Ukraina NSV parlament. Ülemnõukogu asutati 1937. aastal vastavalt uuele Ukraina NSV põhiseadusele Nõukogude Liidu Ülemnõukogu eeskujul ning see asendas Üleukrainalist Nõukogude Kongressi, mis oli olnud eelnevalt Ukraina NSV parlament. Kuni 1990. aasta valimisteni oli Ukraina Kommunistlikul Parteil ülemnõukogu üle täielik kontroll. Pärast Nõukogude võimu kokkuvarisemist 1991. aastal korraldati ülemnõukogu ümber Ukraina Ülemraadaks.
Ukraina NSV Ülemnõukogu ülesanded ja koosseis
Ülemnõukogus oli parlamendi asutamisel saadikute arv 304, kuid kohtade arv hakkas kiiresti kasvama. 1955. aastal jõudis see 435 kohani ning maksimaalselt oli kohti 1977. aastal 650, misjärel neid vähendati 450 kohani 1990. aastal. Esimestel aastatel kogunes ülemnõukogu vaid paaril nädalal aastas ja valis ülemnõukogust istungjärkude vahelisel ajal enda asemel tegutsema Ukraina NSV Ülemnõukogu Presiidiumi, millele delegeeris peaaegu kõik oma volitused. Presiidium koosnes esimehest, kolmest aseesimehest, sekretärist ja umbes 20 liikmest. Presiidiumi (ja ülemnõukogu) esimees oli juriidiliselt Ukraina NSV riigipea. Kõige olulisemad Presiidiumi tehtud otsused pidi ülemnõukogu kogunedes ratifitseerima.
Saadikuid valisid parlamenti valimisõiguse järgi üle 18-aastased (varem 21-aastased) Ukraina NSV kodanikud otsesel salajasel hääletusel. Saadikud valiti umbes 110 000 elanikuga valimisringkondadest. Valimistel võisid saadikuid esitada vaid Ukraina Kommunistlik Partei või selle kontrolli all olevad organisatsioonid.
Ajalugu
Ukraina Nõukogude Sotsialistliku Vabariigi Ülemnõukogu loodi vastavalt Ukraina NSV 1937. aasta põhiseadusele NSV Liidu Ülemnõukogu eeskujul Üleukrainalise Nõukogude Kongressi asemele.
Mihhail Gorbatšovi algatatud reformidest ajendatuna võttis Ukraina Ülemnõukogu 1989. aasta novembris vastu uue valimisseaduse, mis lubas piiratult ka kandidaatide esitamise väljastpoolt parteid ja võimaldas valimistel kandideerida mitmel kandidaadil. Hoolimata paljude eeskirjade eiramisest ja riigipoolsest sekkumisest valiti 1990. aasta märtsis ülemnõukogusse üle 120 Demokraatliku Bloki toetaja, mis oli esmakordne ülemnõukogu koosseis, mis ei sisaldanud vaid kommuniste. 1991. aastaks oli ülemnõukogu kujunenud kõige olulisemaks foorumiks võitluses demokraatlike muutuste eest Ukrainas. Ukraina iseseisvudes säilitati küll ülemnõukogu koosseis, aga ülemnõukogu ise nimetati ümber Ukraina Ülemraadaks ning parlament korraldati ümber Ukraina uuele demokraatlikule riigisüsteemile vastavaks.
Puhja Valla Leht
Puhja Valla Leht (1995–2002 Kodune Vald Puhja) oli 1995–2017 ilmunud ajaleht, mis vahendas Puhja valla uudiseid. Lehte andis välja Puhja vallavalitsus. Lehte toimetas Heiki Rokka.
Franklini maakond (Nebraska)
pisi|Asend Nebraska osariigis pisi|Franklini maakonna kohtumaja Franklinis Franklini maakond (Franklin County) on maakond USA-s Nebraska osariigis. Geograafilised koordinaadid on
Maakonna halduskeskus ja suurim linn on Franklin.
Maakonna pindala on 1492 km². Veekogusid ei ole.
Elanike arv oli 2010. aasta rahvaloenduse järgi 3225. Aastal 2000 oli elanike arv 3574.
Ajalugu
Franklini maakond moodustati 1867. aastal. Maakond on saanud nime poliitiku, teadlase ja leiutaja Benjamin Franklini järgi.
Otto I (Pommeri)
Otto I (1279 – 31. detsember 1344) oli Pommeri-Stettini hertsog.
Hertsog Barnim I ja selle kolmanda naise Mechtildi noorim poeg Otto oli titulaarne kaasvalitseja koos oma vanema venna Barnim II ja temast palju vanema poolvenna Bogislaw IV-ga.
Bogislaw oli tegelik ainuvalitseja, kui Barnim ja Otto lapsed olid, ja alles 1294. aastal jagasid nooremad võimu vanema vennaga. 1295. aastal, kui Barnim suri, jagasid vennad Pommeri, Otto sai Stettini ja Bogislaw sai Wolgasti.
1296. aastal abiellus Otto krahv Gerhard II tütre Elisabethiga. Nende lapsed olid Barnim III ja Mechtild.
1320. aastast oli Barnim (III) Otto kaasvalitseja.
Sopransaksofon
Sopransaksofon on saksofoni perekonda kuuluv suuruselt kolmas puupuhkpill. Transponeeriva muusikainstrumendina kõlab sopransaksofon in B kirjutatust suur sekund madalamal.
Salotė
pisi| Salotė on Vilniuse linnaosa, mis asub linna lääneosas Pilaitė valla territooriumil. Salotė piirneb põhjas Varnėga, kirdes Pilaitėga, läänes aga Dvarykščiaiga.
Dvarykščiai
pisi| Dvarykščiai on Vilniuse linnaosa, mis asub linna lääneosas Pilaitė valla territooriumil. Dvarykščiai piirneb idas Salotėga, põhjas Pilaitėga, läänes aga Vilkeliškėsega.
Salotė
Linnaosa on kujunenud samanimelise küla põhjapoolsesse Vilniusega liidetud ossa. Ala liideti Vilniusega aastal 1996. Hiljem on sinna rajatud uuselamuid.
Lindmäe
Lindmäe on eesti perekonnanimi.
Robert Hanssen
Robert Philip Hanssen (18. aprill 1944 Chicago – 5. juuni 2023) oli Ameerika Ühendriikide Föderaalse Juurdlusbüroo (FBI) agent, kes töötas aastatel 1979–2001 luurajana Nõukogude Liidu ja Venemaa Föderatsiooni luureteenistuste heaks, andes venelastele üle hulgaliselt Ühendriikide salastatud teavet. Ameerika Ühendriikide Justiitsministeerium on Hansseni tegevust kirjeldanud kui "ilmselt USA ajaloo suurimat luurekatastroofi".
Eesti Mootorrattaspordi Föderatsioon
Eesti Mootorrattaspordi Föderatsioon (lühend EMF) on avalikes huvides mittetulundusühinguna tegutsev ühendus, mille eesmärgid ja põhitegevus on suunatud mootorrattaspordi, mootorkelguspordi, motomatkamise ja quadracing 'u arendamisele Eestis.
Robert Hanssen
Ta asus FBI-sse tööle 1976. aastal, 1979. aastaks oli ta üleviidud juurdlusbüroo New York City harusse ja vastuluure osakonda. Sama aasta novembris astus Hanssen ühendusse Nõukogude Liidu sõjaväeluureagentuuri GRU-ga ja pakkus neile oma teeneid. Tema esimene spionaažitsükkel kestis kuni 1981. aastani, mil ta varastatud luureinfot käideldes oma abikaasale vahele jäi ning seejärel oma väitel kontaktid GRU-ga katkestas. 1985. aastal jätkas ta luuramist ja töötas varjunime "Ramon Garcia" all KGB heaks kuni Nõukogude Liidu kokkuvarisemiseni 1991. aasta lõpus, peljates et sellele järgnev võinuks viia tema tabamiseni. 1993. aastal püüdis ta uuesti GRU-ga kontakti võtta, kuid venelased pidasid teda ameeriklaste saadetud nuhiks ja esitasid intsidendi kohta ametliku protesti. Oma kolmandat tegevustsüklit alustas ta 1999. aastal, luurates Vene välisluureteenistuse SVR-i jaoks kuni ta 2001. aasta veebruaris aastatid kestnud FBI vastuluureoperatsiooni tulemusel vahistati.
Lindmäe
Statistika
Nimede eestistamisel võeti Lindmäe aastatel 1935–1940 uueks perekonnanimeks 37 korral isikute poolt, kelle perekonnanimi oli varem Beek, Eper, Kiissel, Kimmel, Krasman, Liiderman, Limberg, Linberg, Lindberg (3 juhtu), Linde, Lindebaum, Lindeberg (5), Lindegrön, Lindeman, Lindenau (2), Lindenberg (3), Lindman (2), Linkberg, Murulaid, Peboi, Schirmer, Tapfer, 	Timmermann, Tuustik (3), Vogelberg.
Eesti Mootorrattaspordi Föderatsioon
Põhitegevus
Eesti Mootorrattaspordi Föderatsioon edendab Eestis motokrossi, enduuro, ringraja, supermoto, mäkketõusu, triali, speedway, mootorkelgu, kiirendus- ja motomatkamise võistlusi. Võistlusi peetakse kõikjal üle Eesti riigi. Peetakse näiteks Eesti meistrivõistlusi, TOP200, Eesti karikavõistlusi. Välismaistest võistlustest toimus 2017. aastal Lange Motokeskuses FIM Monster Energy juunioride maailmameistrivõistluste üks etapp, kus võistlesid juunioride maailma paremik.
Robert Hanssen
Uurijate arvates oli Hansseni reetmise taga kombinatsioon mitmest tegurist: rahaline kasu, madal enesehinnang ning kirg demonstreerida oma intellektuaalselt üleolekut ja saada tunnustatud. Teda on kirjeldatud kui luurevaldkonnast äärmiselt huvitunut (tema enda sõnade järgi "sõltuvuses olevat"), mistõttu tahtis ta ka ise olla luuremaailmas "tegija". Teisele tegutsemistsüklile asudes motiveeris Hanssenit ka asjaolu, et ta oli varem pääsenud karistuseta.
Hanssen andis Vene luureteenistustele üle tuhandeid dokumente, mis käsitlesid näiteks USA strateegilisi plaane tuumasõja korral, sõjalistehnoloogilisi arendusprojekte ja Ühendriikide vastuluureprogrammi. Nii Hanssenilt kui samal ajal CIAs tegutsenud vene topeltagent Aldrich Amesilt saadud teave paljastas ka mitmed Nõukogude Liidus Ühendriikide kasuks tegutsenud informandid, näiteks GRU kindralmajor Dmitri Poljakovi, kes 1988. aastal hukati. Samuti informeeris Hansseni venelasi 1977. aastal FBI operatsiooni käigus Washingtonis asuva Nõukogude saatkonna alla kaevatud luuretunnelist. Kokku maksti talle sularahas, pangaülekannetes ja teemantides 1,4 miljonit USA dollarit.
Eesti Mootorrattaspordi Föderatsioon
Ajalugu ja liikmed
EMF registreeriti esimest korda äriregistris 19. aprillil 1999 ning see on 1921. aastal asutatud Eesti Autoklubi Mootorratta Sektsiooni õigusjärglane. EMF ise in FIM (Fédération Internationale de Motocyclisme), FIM Europe (European Motorcycling Union) ja EOK (Eesti Olümpiakomitee) liige.
Robert Hanssen
Hanssen kandis surmani Florence'i vanglas, mida peetakse USA kõige rangemaks föderaalvanglaks, 2002. aastal mõistetud seitsetteistkümmet järjestikust eluaegset vanglakaristust.
Eesti Mootorrattaspordi Föderatsioon
Ajalugu ja liikmed
EMF omab aastast aastasse orienteeruvalt 80 liikmesorganisatsiooni, nende seas näiteks ka Pärnu Motoklubi, Kagu Motoklubi, Tihemetsa Motoklubi ning Viljandi Motospordiklubi.
Robert Hanssen
Varasem elukäik ja haridus
Hanssen sündis 18. aprillil 1944 Chicagos ning oli luterlastest politseiametniku Howard Hansseni ja tema abikaasa Viviani ainus laps. Hanssenit on kirjeldatud nohikliku lapsena, kes huvitus muu hulgas tõsiselt spioonidest ja James Bondist ning ei sobitunud hästi teda ümbritsevasse ühiskonda. Ka tema isa tegeles jaoskonnas ka luurevaldkonda puudutavate ülesannetega. On teada, et Hansseni isa väärkohtles poega emotsionaalselt ja füüsiliselt ning alandas teda tihti sõprade ja sugulaste ees.
Eesti Mootorrattaspordi Föderatsioon
Ajalugu ja liikmed
EMF sõitjate nimistusse kuuluvad läbi aja näiteks Tanel Leok, Aigar Leok, Juss Laansoo, Gert Krestinov, Andres Krestinov.
Robert Hanssen
Varasem elukäik ja haridus
1962. aastal lõpetas ta Chicago William Howard Tafti nimelise keskkooli. 1966. aastal lõpetas ta bakalaureusekraadiga keemias Illinoisi osariigis Galesburgis asuva Knoxi kolledži. Õpingute ajal omandas ta ka vene keele. Seejärel asus ta Evanstonis Northwesterni Ülikoolis õppima hambaarstiks, kuid leidis eriala olevat ebameeldiv ning läks varsti üle ärindusele ja lõpetas Northwesterni 1971. aastal magistrikraadiga ärijuhtimises. Hambaarstiks õppides tutvus ta oma tulevase abikaasa Bonnie Wauckiga, nad abiellusid 1968. aastal ja nad said kokku kuus last. Hanssen astus oma abikaasa usku, hakates samuti roomakatoliiklaseks ja liitudes ka Opus Deiga. Ta esitles end pühendunud katoliiklasena, käies tihedalt jumalateenistustel ja osaledes ka abordivastastel pikettidel. Poliitiliselt oli ta konservatiivsete ja antikommunistlike vaadetega. Samas on viidatud, et ta külastas striptiisiklubisid.
Pärast ülikooli lõpetamist kandideeris ta krüptograafiaga seotud ametikohale Riiklik Julgeolekuagentuuris, kuid teda ei võetud vastu. Saamata tööd NSA-s, liitus Hanssen 1972. aastal Chicago politseiga ning töötas sisejuurdluse vallas, uurides politsenike korruptsioonikuritegusid.
Jaboatão dos Guararapes
Linn on jaotatud 5 linnaosaks.
II liiga 2012
II liiga 2012 on Eesti jalgpalli tugevuselt kolmanda liiga II liiga 2012. aasta hooaeg, mis jaguneb kahte tsooni - ida/põhi ja lõuna/lääs.
II liiga ida/põhi üleminekumängud
Hooaja lõpus osalevad II liiga ida/põhi 12. koht ja III liiga 2012 ida- ja põhjatsooni 2. koha meeskonnad II liiga ida/põhi üleminekumängudel. Kõige pealt mängivad omavahel III liiga idatsooni ja põhjatsooni teise koha meeskonnad omavahel, kus kaotaja jääb III liigasse ja võitja mängib II liiga ida/põhi 12. koha meeskonnaga. Kahe mängu kokkuvõtte võitja mängib tulevasel aastal II liiga 2013 ja kaotaja III liiga 2013.
IV liiga 2015
IV liiga 2015 oli Eesti jalgpalli tugevuselt kuuenda liiga, IV liiga 2015. aasta hooaeg, mis jagunes nelja tsooni – ida, põhi, lõuna ja lääs.
Mängutulemused
style="background: #DFE7FF;"|0:02
style="background: #DFE7FF;"|0:03
style="background: #FFDFDF;"|-:+4
style="background: #DFE7FF;"|+:-2 style="background: #DFE7FF;"|+:-
style="background: #DFE7FF;"|+:-
style="background: #FFDFDF;"|0:03
style="background: #FFDFDF;"|-:+ style="background: #FFDFDF;"|-:+ style="background: #FFDFDF;"|-:+
style="background: #DFE7FF;"|3:02
style="background: #FFDFDF;"|0:43
style="background: #FFDFDF;"|0:14 style="background: #FFDFDF;"|0:25
style="background: #DFE7FF;"|5:02
style="background: #DFE7FF;"|2:03
style="background: #DFE7FF;"|1:04
style="background: #FFDFDF;"|0:25
Mahmoud Dahoud
Dahoud on Saksamaal elanud alates oma sünniaastast. 2010. aastal liitus ta Mönchengladbachi Borussia noorteakadeemiaga. 2014. aasta augustis sõlmis ta klubiga esimese profilepingu ja debüteeris pärast seda klubi põhimeeskonnas UEFA Euroopa Liiga play-off'i kohtumises FK Sarajevo vastu. Hooaja lõpus tegi ta debüüdi ka Saksamaa kõrgliigas, saades esimeseks Süürias sündinud jalgpalluriks Saksamaa kõrgliigas. Hooajal 2015–16 kindlustas Dahoud koha Mönchengladbachi Borussia põhikoosseisus. Esimese värava Saksamaa kõrgliigas lõi ta 23. septembril 2015 mängus FC Augsburgi vastu.
2017. aasta juulis liitus ta Dortmundi Borussiaga.
2017. aastal tuli Dahoud Saksamaa kuni 21-aastaste koondisega omavanuste Euroopa meistriks. Saksamaa jalgpallikoondises tegi ta debüüdi 7. oktoobril 2020 sõprusmängus Türgi vastu.
Frank Harary
Frank Harary (11. märts 1921 New York – 4. jaanuar 2005 Las Cruses) oli ameerika matemaatik, kaasaegse graafiteooria rajajaid.
Elukäik
Harary oli Süüriast ja Palestiinast pärit juudi immigrantide vanim poeg. Ta sündis kohas, kuhu 1930. aastatel ehitati Empire State Building. Bakalaureuse- ja magistrikraadi sai Brooklyni kolledžis aastatel 1941 ja 1945, doktorikraadi California ülikoolis Berkeleys 1948. aastal.
Aastatel 1948–1986 töötas Michigani ülikoolis (University of Michigan). Aastast 1987 kuni surmani oli New Mexico osariigi ülikooli (New Mexico State University, Las Cruses) arvutiteaduse teaduskonna professor ja emeriitprofessor. Ta oli baasajakirjade Journal of Combinatorial Theory ja Journal of Graph Theory üks asutajaid.
Teaduspanus
Kõige laiemat mõju on avaldanud tema elegantne monograafia graafiteooriast, mis on tõlgitud ka saksa, vene ja jaapani keelde.
Harary panus graafiteooriasse on mitmekesine. Erilist huvi on äratanud järgmised alateemad:
Frank Harary on kirjutanud üle 700 artikli, neist 300 kaasautorina koos oma õpetajate, kolleegide või õpilastega.
Harary Eestis
Harary sai Eestis tuntuks pärast tema monograafia venekeelse tõlke ilmumist aastal 1973 (muid publikatsioone oli tollal raske kätte saada). Tänu tema austajate initsiatiivile õnnestus korraldada Frank Harary külaskäik Eestisse 1989. aasta kevadel. Tema ametlik vastvõtt ja avaloeng toimusid Tallinna Botaanikaaias, kuhu oli kokku tulnud graafiteoreetikuid Eestist, Lätist, Leedust, Valgevenest ja Ukrainast.
Eestit külastas ta loengutega kolm korda. Esines esimesel Eesti graafide ja rakenduste konverentsil Käärikul 1991. aasta kevadel. See konverents oli pühendatud Frank Harary 70. sünnipäevale. Viimased külastusloengud toimusid 1993. aastal Tartus ja Tallinnas, lisaks osales ta festivalil Aegna saarel. Teine Eesti graafide ja rakenduste konverents Tallinnas 2006. aastal oli pühendatud Frank Harary mälestusele.
Fabio Strinati
Fabio Strinati (sündinud 19. jaanuaril 1983 San Severino Marches) on itaalia luuletaja, kirjanik ja esperantist.
Pärast debüüti luuletajana 2014. aastal raamatuga "Pensieri nello scrigno. Nelle spighe di grano è il ritmo" on ta kirjutanud isegi aforismiraamatuid.
Ta elab ja töötab Esanatoglias Macerata provintsis Marche maakonnas.
Tema luuletusi on tõlgitud katalaani, inglise, saksa, hispaania, horvaadi, bosnia, albaania, esperanto ja makedoonia keelde.
Linnaökoloogia
Linnaökoloogia (inglise keeles urban ecology) on sotsiaalökoloogia osa, mis käsitleb linnaelu ökoloogilist eripära, sh linnaelustikku, saastet, müra, haljastust, koduloomade pidamist ja elanike keskkonnateadlikkust. Linnaökoloogia mõistet kasutatakse paljudes erialades nagu geograafia, antropoloogia, sotsioloogia, filosoofia, epidemioloogia, zooloogia, kodumajandusõpetus ja ökoloogia jne.
Linnaökoloogiaga on seotud linnaehituse ökoloogia, mis käsitleb linnade arendamise ja otstarbeka kujundamise küsimusi. Linnaökoloogia alla ei arvata siseruumidesse puutuvat.
Linnaökoloogia taust
Linnaökoloogia tähtsus kasvas pärast Teist maailmasõda. Arenguhüpe toimus 1950. aastate lõpus Ameerikas positivismi ja sotsiaalteaduste taustal, kui teadurid hakkasid esitama linnade arengumudeleid. Linnaökoloogia linnageograafia mõistes käsitleb linnasisese struktuuri ja ruumilise organiseerumise uurimist. Linnaökoloogia teooria on mõjutatud looduse protsessidest, nn looduslikust determinismist, mis väljendub darvinismina, kus erinevatest etnilistest gruppidest inimesed võitlevad enda eluruumi kvaliteedi pärast.
Varajase linnaökoloogia arendas välja Chicago koolkond Ameerikas. Suurima panuse andjateks antud valdkonna uurimises võib pidada Chicago ülikooli sotsiaal- ja majandusteaduskonna õppejõude: Ernest Burgess, Robert Ezra Park, Louis Wirth ja R. D. McKenzie. Nende uurimuste taustideoloogias olid tähtsatel kohtadel majanduse valdkonnas Adam Smith ja bioloogias Charles Darwin.
Inimene on loodusseadustega tihedalt seotud. Suuremad, rikkamad ja mõjuvõimsamad on need, kes võidavad endale parema positsiooni linnaruumis. Rikkamad võidavad ökoloogilises võitluses linnaruumi paremad osad, kus on parem ligipääs transpordile, kanalisatsioonile ja tervislikumale keskkonnale. Vaesemad peavad leppima kehvemate piirkondadega saastatud õhuga piirkondades. Sarnastele arusaamadele tuginedes hakati linnaökoloogias tähelepanu pöörama morfoloogilistele küsimustele – kus inimtegevused ja teenused paiknevad ning milliste elupaikade pärast erinevate kultuuriliste ja sotsiaalsete taustadega grupid võitlevad. Linnaökoloogias vaadeldakse linna kui looduslikku organismi, mis areneb faaside kaudu nagu elusorganism: sündimine --> noorus --> küpsus --> vananemine --> surm. Linn on kui ökoloogiline üksus, kus konkurents inimeste vahel toimub sotsiaal-majanduslikus keskkonnas. Elupaigad jaotuvad erineva kultuurilise ja sotsiaalse taustaga gruppide vahel loomuliku konkurentsi alusel. Linnaosa hakkab arenema ja muutuma, kui sinna rändavad teise etnilise grupi esindajad. Selle tagajärjel toimub invasioon, seejärel algne konsolideerumine, täielik konsolideerumine ja lõpuks linnaosa täitumine. Mõningate eeldustega on eelkirjeldatust loodud linnamudeleid, millega saab seletada erinevate maailma linnade ruumilist arengut.
Hindadekomissar
Hindadekomissar oli Eestis esimesel iseseisvusajal tegutsenud riigiametnik (komissar), kelle põhiülesandeid oli pidurdada üldist hindade taseme tõusu. 22. detsembril 1932 nimetati ametisse esimene hindadekomissar, kelleks oli Mihkel Juhkam.
Linnaökoloogia
Kontsentriline ringmudel
Kontsentriline ringmudel (inglise keeles concentric zone model) on tuntud ka kui Burgessi mudel. Tegemist on ühe varaseima empiirilise uurimusega selgitamaks linna sotsiaalse struktuuri jaotumist. Mudeli autor on Ernest Burgess.
Hindadekomissar
Majandusministeeriumi Kaubahindade Korraldamise Komisjon ja Hindadekomissar tegutsesid (20.12.1932-01.04.1934).
Linnaökoloogia
Kontsentriline ringmudel
Burgess oli huvitatud linnade sotsiaalsest dünaamikast ning eelkõige sotsiaalse ja füüsilise struktuuri vahelistest protsessidest. Mudeli eelduseks oli linna füüsiline arenemine perifeeria suunas, ühtlane maapind ja ligipääs linna keskusse, üks keskus, vaba konkureerimine kinnisvaras, hea ühistranspordi olemasolu, heterogeenne rahvastik ja rahvastiku kasv. Mudel põhineb lihtsustatud Chicago linna näitel. See oli mudeli kirjeldamiseks sobiv näide, sest seal elasid erineva sotsiaalse, etnilise ja kultuurilise taustaga grupid.
Burgess püüdis mudeliga näidata, et linna sotsiaal-ruumilise organisatsiooni mudelis areneb maakasutus keskusest eemale kontsentrilisi ringe jälgides. Iga vöönd areneb keskusest eemale. Selle näiteks tõi ta Chicago linna arengu, kus neli esimest tsooni olid kunagi linna keskuses. Tsentralisatsioon ja detsentralisatsioon linnas on inimökoloogiliste protsesside tulemus, mille taustaks on erinevate sotsiaalsete ja etniliste gruppide majanduslikud võimalused linnaruumis. Linnaruumi arenguga tõi ta paralleele taimeökoloogiast, mida ta on ka uurinud ning millega nägi ta sarnasusi. Madalama elukvaliteediga elanikud püüavad linnas alati kõrgemale pürgida ja kõrgemas tsoonis paremat elu saavutada. Toimub pidev konkurents ja enese tõestamine. Kui linn kasvab kiiremini kui selle loomulik iive, on tulemuseks kuritegevus, erinevad deviantsed grupid, anoomia, enesetapud ja haigused. Selle tulemusena kolivad viimased immigrandid madalamale tasemele üleminekuvööndis ärikeskuse ja eeslinna vahele. Linna hajumisega kolivad teatud majandustegevused linnakeskusest ja linnast eemale.
Sektormudel
pisi|Sektormudel
Sektormudel (inglise keeles sector model) on tuntud ka kui Hoyti mudel (inglise keeles Hoyt model). Majandusteadlane Homer Hoyt uuris Föderaalse Elamuhaldusameti ettepanekul 142 linna Ameerika Ühendriikides, käsitledes põhiliselt kvartali maarentide arengut aastatel 1878–1928.
Ametnikke huvitasid kõige rohkem linnad, kus laenude risk on kõige suurem. Võttes aluseks Burgessi kontsentrilise ringmudeli, leidis Hoyt enda uurimuse käigus, et rentide suurus muutub linnas hoopis sektoriaalselt. Uurimuse tulemusi sai linnades kasutada veel aastakümneid hiljem. Sarnaselt ökoloogiliste protsessidega toimub ka rendipindadel konkurents. Madalama staatusega inimesed püüavad tõusta parematesse piirkondadesse.
Selle mudeli järgi jaotuvad linnad sektoriteks, mis ulatuvad kiirtena linnast välja kesklinnas asuvast ärikeskusest. Kõige kõrgemad rendid on linnasüdames. Kõrgema staatusega inimesed elavad tavaliselt rasketööstusest võimalikult kaugel kõrgemates kohtades, kus on puhtam õhk ja väiksemad võimalused üleujutusteks. Keskmise sissetulekuga inimesed elavad tavaliselt rikastest üle jäänud rendipindadel ja neile võimalikult lähedal. Vastavalt sissetulekule koonduvad elanikud võimalikult headesse piirkondadesse. Madalaima sissetulekuga elanikud peavad leppima kehvemate tingimustega tehaste piirkonnas, kus on halb õhk ja suuremad riskid üleujutusteks. Aja jooksul arenevad kõrgema rendi piirkonnad mööda transpordikoridore, mis paiknevad kõrgemal.
Hoyt moodustas linnamaa hindade uurimuse tulemustest suhtelise maakasutuse mudeli. Selles mudelis järgib linnamaa kasutus transpordikoridore. Majandustegevus ja inimeste elupiirkonnad on teineteisega seotud. Tööstus koguneb ühte, kaubandus teise linnaosasse. Tööstuse jaoks on oluline lihtsam ning odavam transport, kaubandusele jõukamate elanike lähedus. Elamupiirkonnad asuvad suuremate teede ääres, sest sealt pääseb kiiremini keskusse. Kohalikud topograafilised ja ajaloolised erinevused mõjutavad täpsete tsoonide paiknemist ja nende suurust. Lisaks mõjutab piirkondi nende reklaamimine ja arendamine. Põlvkonna vahetumisel otsivad nooremad alati paremaid piirkondi.
Esimene Juurdeveoraudteede Selts
Esimene Juurdeveoraudteede Selts (ka Esimene Juurdeveoraudteede Selts Venemaal) oli Venemaa raudtee organisatsioon. Selts ehitas juurdeveoraudteid, peamiselt kitsarööpmelisi raudteid.
Seltsi eesmärgiks oli kitsarööpmeliste raudteede rajamine kaupade ja reisijate juurdeveoks laiarööpmelise raudtee raudteejaamade juurde ning laiarööpmeliste liinide vaheliste ühendusteede ehitamine. Kitsarööpmelise raudteeliini ehitus oluliselt odavam, eelkõige seepärast, et ehituse käigus polnud vajadust teostada mahukaid mullatöid. Maksimaalne lubatud rongide sõidukiirus oli vaid 25 versta tunnis (26,6 km/t).
Selts omas ka mitmeid raudteid: peale Venemaa ka näiteks Leedus, Lätis ja Eestis. Eestis oli seltsi omanduses Tallinna–Viljandi rongiliin, Pärnu–Mõisaküla–Viljandi raudtee ja Valga–Ruhja–Pärnu raudtee. 1925. aastal ostis Eesti riik AS "Esimene Juurdeveo Raudteede Selts Venemaal" raudtee.
Veebruar 2022
Veebruar 2022, kroonika.
Esimene Juurdeveoraudteede Selts
Selts asutati 1892. aastal insener Fjodor Jenakijev koos poola päritolu Boleslaw Jalowiecki ja teiste eestvedamisel.
Veebruar 2022
2022. aasta veebruar algas teisipäeval ja lõppes 28 ööpäeva hiljem esmaspäeval.
24. veebruar
pisi|26. veebruaril Tartus peetud protest Ukraina toetuseks
Saint-Léonard (Pas-de-Calais)
pisi|Saint-Léonardi raekoda
Saint-Léonard (lääneflaami: Hokinghem) on vald Põhja-Prantsusmaal Pas-de-Calais' departemangus.
Saint-Léonard on põllumajandus- ja kergetööstuslinn, mis asub u. 3,2 km Boulogne-sur-Merist lõunas, teede D901 ja D940 ristumiskoha ümbruses. Autoroute A16 moodustab valla idapiiri ja Liane'i jõgi läänepiiri.
pisi|tühi|
Ainesõna
Ainesõnad ehk loendamatud (nimi)sõnad või jaotatavad (nimi)sõnad on ainsuslikud mitteloendatavad sõnad.
Andrus Öövel
Andrus Öövel (sündinud 17. oktoobril 1957 Tallinnas) on Eesti endine aerutaja, sporditegelane, piirivalveohvitser ja poliitik, Eesti kaitseminister aastatel 1995–1999.
Ainesõna
Eesti keel
Ainesõnad väljendavad Ainesõnadele vastanduvad asjasõnad, mis on loendatavad. Kui asjasõnadel on olemas ainsuse ja mitmuse vorm (kass–kassid), siis ainesõnad on oma loendamatuse tõttu kasutatavad üksnes ainsuses. Mitmus on nende puhul võimalik ainult tähendusnihke puhul, nt puuviljad ’liigid puuvilja’, aedviljad ’liigid aedvilja’.
Ainesõnade piiritlemine
Ainesõnad on kvantitatiivselt piiritlemata. Neid saab muuta kvantitatiivselt piiritletuks, kui vastavatele sõnadele lisada mõõdetavat suurust väljendav nimisõna ehk mõõdusubstantiiv, nt kott jahu, liiter piima, kilo riisi.
Andrus Öövel
Haridus
Ta lõpetas 1976. aastal Tartu 1. Keskkooli ja 1986. aastal kaugõppes Tartu Riikliku Ülikooli õigusteaduskonna.
Aastatel 1999–2000 õppis sõjanduskolledžis Royal Military College of Science, 2001. aastal täiendas end Genfi julgeolekupoliitika instituudis.
Sportlasena
Ta oli 24-kordne Eesti NSV meister aerutamises aastatel 1974–1984: 10 korda ühesüstal, 11 korda kahesüstal ja 3 korda neljasüstal.
Sporditegelasena
Ta oli aastatel 1989–1990 tegev Eesti Olümpiakomitees. Aastatel 1994–1997 oli ta Eesti Spordi Keskliidu aseesimees ja aastatel 1998–1999 Eesti Spordi Nõukogu liige.
Eesti NSV Siseministeeriumis
Ta töötas aastatel 1978–1989 Eesti NSV Siseministeeriumis ning õppis samal ajal kaugõppes Tartu Riikliku Ülikooli õigusteaduskonnas.
Rahvarindes ja Kodukaitses
pisi|Andrus Öövel Toompea lossi rõdul pärast Interrinde rünnaku tagasitõrjumist 1990. aastal Ta oli Rahvarinde liikmena 1989. aasta juulis ja augustis Balti keti korralduskomitee juht Eestis, tegeledes selle trassivaliku, logistika ja turvalisusega. Kui Interrinne ründas 15. mail 1990 Toompea lossi, oli ta Rahvarinde turvateenistuse juht.
Öövel oli pärast seda tegev Kodukaitse moodustamisel ning oli selle ülem ja staabiülem aastatel 1990–1993.
Piirivalvetegelasena
20. septembril 1990 moodustati riigiminister Raivo Vare juhtimisel Eesti Vabariigi majanduspiiri kehtestamise komisjon, mille eesmärk oli võtta Eesti ida- ja lõunapiir majanduspiiri valvamise ettekäändel oma kontrolli alla. Kodukaitse esindajana kuulus komisjoni ka Öövel. Valitsuse korraldusega loodi 15. oktoobril 1990 Kodukaitse koosseisus majanduspiiri kaitseteenistus ja alustasid tööd majanduspiiri kontrollpunktid. Andrus Öövel oli Kodukaitse staabiülem (1990–1993.
Piirikaitseamet moodustati valitsuse määrusega 8. aprillil 1991 ning Öövel oli Riikliku Piirikaitseameti, seejärel Tolli- ja Piirikaitseameti ja alates 28. veebruarist 1992 Piirivalveameti peadirektor kuni 1993. aasta juunini.
Poliitikuna
Aastatel 1993–1995 oli ta Tallinna linnavolikogu korrakaitsekomisjoni esimees.
Ta valiti 1995. aasta märtsis VIII Riigikogu liikmeks Valimisliidust Koonderakond ja Maarahva Ühendus, valimistel sai isikumandaadi (1098 häält).
Aprillist 1995 aprillini 1999 kuulus ta Tiit Vähi valitsusse, olles kaitseminister.
Edasine elukäik
2000. aastast elab ta Šveitsis ja töötab organisatsioonis Genfi Relvajõudude Demokraatliku Kontrolli Keskus (DCAF), mille egiidi all nõustab ta Balkani maade ja Kesk-Aasia riikide piirivalvete ülesehitamist.
Isiklikku
pisi|Andrus Öövel tütre ja pojaga Pika Hermanni tornis (2014) Tema isa oli sporditegelane ja vabatahtliku piirikaitse esmaseid organiseerijaid Voldemar Öövel.
Ta oli aastatel 1987–2005 abielus Anu Öövliga, neil on ühine poeg Norman ja kasupoeg Martin. Tema abielulahutuse protsessi käigus süüdistati teda muuhulgas ka perevägivallas.
2004. aastast on tema elukaaslane ungarlanna Beata Varga, kellega on neil ühised lapsed Johanna Õnnemaria ja Arho Andor.
Tema hilisem hobi on mägironimine, ta on osalenud õemees Tõivo Sarmeti mägiekspeditsioonidel Himaalajas Broad Peaki mäele (2001) ja Alaskal Ameerika Ühendriikide kõrgeimale mäele McKinleyle.
Erik Kalda
Erik Kalda (sündinud 13. mail 1969) on Eesti ajakirjanik.
Nõmme Spordikeskus
pisi|Mustamäe suusahüppetornid pisi|Hiiu staadion Nõmme spordikeskus on mitmekülgsete sportimis- ja vaba aja veetmise võimalustega spordikompleks, mis paikneb Tallinnas Nõmmel.
Asukoht ja juurdepääs
Nõmme spordikeskuse aadress on Külmallika 15a. 800 meetri kaugusel spordikeskusest asub bussi nr 23 peatus Trummi, 850 meetri kaugusel bussi nr 24A peatus Kivinuka. 200 meetri kaugusel asub Glehni loss.
Nõmme-Harku terviserada
Talveperioodil pakub keskus kvaliteetseid (valgustatud, tähistatud, hooldatud) suusaradasid (1, 2, 2,45, 2,55, 3, 5, 15 km pikkused), mis võimaldavad läbi viia spordiklubide treeninguid, võistlusi ja harrastussuusatamist. Spordikeskuse rajad on tunneli abil ühendatud Harku parkmetsa radadega ning tänu sellele on võimalik suusatamiseks kasutada nn Harku ringi, mis on tervelt 15 km pikkune. Viie kilomeetri pikkune ring asub Nõmme-Mustamäe maastikukaitseala territooriumil. Talveperioodil on rajad vajadusel kaetud kunstlumega, mille tegemiseks omab keskus kaasaegset lumetegemise masinat, radasid hooldatakse regulaarselt rajatraktoriga. Suveperioodil on nimetatud radadel võimalik tegeleda ratta-, jooksu-, käimise- ja muu harrastusspordiga.
Hiiu staadion
Nõmme Spordikeskuse hallatav kunstmurukattega Hiiu staadion võimaldab mängida jalgpalli aasta läbi. Staadionil saab korraldada ka kergejõustikutreeninguid ja võistlusi.
Mustamäe suusahüppetorn
Mustamäe nõlval asuvad suusahüppetornid ja slaalominõlv pakuvad erinevaid võimalusi ekstreemsema talispordi harrastajale. Hüppetornide kõrval on avatud Eesti pikim ja suurimat kiirust võimaldav lumerõngasõidurada. Suusahüppetornid on suurusega: K50, K25, K18, K10.
Ujumisvõimalused
Kahes välibasseinis on võimalik ujuda. Kümblemiseks saab kasutada kahte selleks otsatarbeks mõeldud köetavat puidust tünni.
Pallimängud
Territooriumil on võimalik mängida rannavõrkpalli (3 väljakut), tänavakorvpalli (2 väljakut), rannajalgpalli (1 väljak) ja teisi pallimänge.
Seikluspark
Nõmme Seikluspargis on erineva viis raskusastmega rada: harjutusrada, roheline, sinine, punane, must ja kiirusrada. Kokku 64 erinevat silda ja elementi.
Jõusaal
Nõmme spordikeskuse hoones on jõusaal.
Planeering
1925. aastal, pärast Nõmme kandmist kuurortide nimekirja, hakati tõsisemalt mõtlema ka supelbasseinide rajamisele. Plaane esitati mitmeid: kaaluti Pääsküla jõe juhtimist Nõmmele, basseinide rajamist jõe kääru, puurkaevude vee kasutamist basseinide täitmisel jne. Nõmme ettevõtja Johan Must pakkus välja oma kava – ehitada supelasutus Mustamäe nõlva alla kasutades looduslikke allikaid.
Loomine
Johan Must ostis vajalikud maad ning võis hakata plaanitut ellu viima. Töid alustati 1935. aastal majandusministeeriumist saadud 15 000-kroonise laenuga. Kompleksi esimene järk – üks 50-meetrine bassein, vee eelsoojendustiigid ja kohvikuhoone – valmisid juba järgmisel aastal. Keskuse pidulik avamine toimus üle 3000 inimese osavõtul 16. augustil 1936. Supelasutus oli populaarne.
Juurdeehitus
1937–1938 valmisid teine bassein, riietusruumid, 10-meetrine hüppetorn ja luigetiik. Vaatamata sellele, et puudusid kogemused taoliste rajatiste projekteerimiseks, paistab tolleaegne Nõmme supelasutus silma teravmeelsete tehniliste lahendustega.
Võistlused
Supelasutuse basseinides viidi läbi nii Eesti meistrivõistlusi kui ka rahvusvahelisi jõuproove ujumises. Mitmed meistritiitlid viis Nõmmelt kaasa tulevane laulja Georg Ots, kes 1939 püstitas samas ka Eesti rekordi 800 meetri ujumises. Sel talvel avati liuväli ja harrastati talisuplust.
Sõjaaeg
Sõja aja tõttu kompleksi lõplikult valmis ehitada ei jõutudki. 5. märtsil 1941 tollase nimega Mustamäe supelasutus natsionaliseeriti. 1943. aasta talvel andsid sakslased Mustamäe supelasutuse J. Mustale tagasi, mida ta majandas kuni 1944. aasta sügiseni. 1945. aasta 30. novembril andis Tallinna Linna RSN Täitevkomitee Mustamäe basseinid ühes hoonete ja vallasvaraga üle A.S.Ü. Kalev Tallinna Nõukogu esindajaile.
Nõukogude aeg
Nõukogude võimu viljastavates tingimustes käis kogu keskuse seisukord alla. Kohviku olukord oli väga halb ja peagi ei olnud kohvik enam kasutamiskõlblik. Samuti hävisid kosed, risuga täitusid ühenduskraavid allikaga ja kuivasid eelsoojendustiigid.
Taastamine
27. septembril 1989 avati Mustamäe Spordikeskuses Ignar Fjuki projekteeritud uus olmehoone. Hoones pakutakse majutust, suuskade/uiskude laenutust, pesemisvõimalust ja sauna. 1997. aastal anti Nõmme Spordikeskus Spordiühing Kalev bilansist Nõmme Linnaosa Valitsuse bilanssi. Nüüd on Spordikeskuse territoorium hooldatud ning harrastajale pakutakse erinevaid võimalusi spordiga tegelemiseks. 2006. aastal avati renoveeritud basseinid, mis on vee eelsoojendamise võimaluse ning kvaliteetse veepuhastussüsteemiga.
Võistlused
Nõmme spordikeskuse radadel korraldatud võistlusi:
Messier 28
Messier 28 (ka M28 ja NGC 6626) on kerasparv, mis asub Amburi tähtkujus.
Parve avastas 27. juulil 1764 Prantsuse astronoom Charles Messier, kes lisas selle oma kataloogi.
Vorobjovka rajoon
Vorobjovka rajoon (vene keeles Воробьёвский район) on 2. järgu haldusüksus (munitsipaalrajoon) Venemaal Voroneži oblasti kaguosas. Rajooni keskus on Vorobjovka küla.
Rajoon piirneb põhjas Novohopjorski rajooniga, idas Volgogradi oblastiga, lõunas Kalatši rajooniga, edelas Pavlovski rajooniga ja loodes Buturlinovka rajooniga.
Rajooni pindala on 1180 km². Elanike arv oli 2012. aastal 18 295, 2009. aastal 19 012 ja 2002. aastal 21 759.
Vorobjovka rajoonis on 29 asulat, mis kuuluvad nelja külaasunduse koosseisu.
Rajooni tähtsamad jõed on Tolutšejevka ja Podgornaja.
Novohopjorski rajoon
Novohopjorski rajoon (vene keeles Новохопёрский район) on 2. järgu haldusüksus (munitsipaalrajoon) Venemaal Voroneži oblasti idaosas. Rajooni keskus on Novohopjorski linn.
Rajoon piirneb põhjas Gribanovski rajooniga, kirdes Povorino rajooniga, idas Volgogradi oblastiga, lõunas Vorobjovka rajooniga, edelas Buturlinovka rajooniga, läänes Talovaja rajooniga ja loodes Anna rajooniga.
Rajooni pindala on 2340 km². Elanike arv oli 2012. aastal 40 333, 2009. aastal 39 987 ja 2002. aastal 45 074.
Novohopjorski rajoonis on 67 asulat, mis kuuluvad kahe linnaasunduse (Novohopjorski linna ja Jelan-Kolenovski alevi) ning üheksa külaasunduse koosseisu.
Rajooni tähtsamad jõed on Tatarka, Savala, Hopjor ja Jelan.
Korrespondent
Korrespondent on perioodikaväljaande, televisiooni, raadio või teabeagentuuri toimetuse ülesandel töötav ajakirjanik, kes peab kirjutama või hankima kaastööd teatud valdkonnast või piirkonnast.
Eristatakse kohalikku, välis-, eri- ja ühiskonnakorrespondenti. Kohalik korrespondent esindab toimetust mingis piirkonnas ja väliskorrespondent välisriigis; erikorrespondent on seotud mingi erakorralise sündmusega (näiteks sõjakorrespondent); ühiskonna korrespondent on toimetuse kaastööline, kes võib esineda toimetuse nimel.
Deebetkaart
Deebetkaart on maksekaart, mida saab kasutada sularaha asemel, sooritades oste. Deebetkaart erineb krediitkaardist selle poolest, et deebetkaardi puhul saab inimene kasutada vaid oma kontol olemasolevat jääki.
Deebetkaartidel on ka põhinumber, mille alusel saab sooritada internetist oste, mis tähendab, et füüsilise kaardi olemasolu ei ole internetist ostes vajalik. Paljudes riikides on deebetkaart leidnud ülekaalukat kasutust, mistõttu on vähenenud tšekkide ja sularaha kasutamine. Deebetkaartide areng, erinevalt krediitkaartide omast, on olnud spetsiifiline vastavalt selle väljaandja riigi reeglitele. 2000. aastatel on deebetkaartide kasutamise võimalusi laiendatud, näiteks saab deebetkaarti kasutada ka välismaal ja internetis oste sooritades.
Deebetkaardimaksete puhul kantakse ostu sooritamisel raha kaardi omaniku pangakontolt kohe müüja kontole. Deebetkaardiga saab pangaautomaatidest raha vajadusel kiiresti välja võtta.
Rumcajs
Rumcajs on tšehhi lastekirjaniku Václav Čtvrteki väljamõeldud tegelane, kingsepp-röövel.
Rumcajsi näidati Tšehhoslovakkia lasteekraani-programmil Vecernicek aastatel 1967-1984, kokku 52 jagu. 1970. aastal kirjutas Ctvrtek Rumcajsist ka raamatu.
Legendi kohaselt oli Rumcajs Jicini linna kingsepp, kes pidi tegema kord jalavarjud linnapea Humpalile, kes oli uhke oma suurte jalgade üle. Kuid kui Rumcajs ütles, et oli kord Hradecis näinud veelgi suuremat jalga, sai Humpal vihaseks ning pagendas ta Raholeci metsa. Nõnda sai Rumcajsist Robin Hoodi taoline röövel. Rumcajs elas metsas koopas, tal oli habe metsmesilaste sülemiga ja tammetõrudega laetud püstol. Tema vaenlasteks on linnapea, vürstiisand, vürstinna ja isegi ka Austria keiser.
Rumcajsi lugude tegevusaega ei ole teada, kuid on arvatud, et see toimub umbes 19. sajandi keskel, sest raamatus mainitakse "kral (kuningas) Fricek"it, kelleks on Preisi kuningas Friedrich Wilhelm IV (valitses 1840-1861), lisaks on mainitud keisrinna Betkat, kelleks on ilmselt Austria keisrinna Elisabeth. Lisaks on mainitud äsjast raudtee jõudmist Jicinisse.
Warka
Warka on linn Poolas Masoovia vojevoodkonnas Grójeci maakonnas, Warka valla halduskeskus. Warka asub Grójecist umbes 24 km idakagus ja Varssavi kesklinnast ligikaudu 51 km lõunas.
Warka oli olemas juba 13. sajandil. Linnaõigused sai Warka millalgi 1302. ja 1321. aasta vahel.
Warkas asub õlletehas Browar Warka.
Nikolaus Michalek
Nikolaus Michalek (sündinud 5. aprillil 1940) on Austria notar ja parteitu poliitik.
Nikolaus Michalek lõpetas Viini Ülikooli juristina 1962. aastal. 1962. aasta juulis sai ta ühe Viini notari juurde notarikandidaadiks. Notarieksami sooritas ta 1965. aastal kiitusega. Aastatel 1963–1964 sooritas ta ajateenistuse Austria armees. Alates 1965. aastast oli ta Notarikandidaatide Ühingu eestseisuse liige. Alates 1970. aastast oli ta Austria Notarite Koja liige ja 1978. aastast selle asepresident. Tegutses Viinis notarina alates 1976. aastast.
Nikolaus Michalek oli 17. detsembrist 1990 kuni 4. veebruarini 2000 Austria justiitsminister.
Vittorio Emanuele II
pisi|Vittorio Emanuele II Vittorio Emmanuele II (Vittorio Emanuele Maria Alberto Eugenio Ferdinando Tommaso; 14. märts 1820 – 9. jaanuar 1878) oli ühendatud Itaalia kuningriigi kuningas, enne seda Sardiinia kuningas.
Sardiinia kuningaks sai Vittorio Emanuele II 1849. aastal. Selleks jäi ta 17. märtsini 1861, mil võttis endale Itaalia kuninga tiitli. Ta oli esimene ühendatud Itaalia kuningas pärast 6. sajandit. Itaalia kuninga tiitlit kandis ta oma surmani 1878. aastal. Itaallased andsid talle epiteedi Padre della Patria ("Isamaa isa"). Itaalia jäi kuningriigiks 1946. aastani.
Valge sinep
Valge sinep (Sinapis alba) on ristõieliste sugukonda sinepi perekonda kuuluv üheaastane rohttaim.
Kirjeldus
Viljaks kõdrad, mis on tihedalt kaetud harali karvadega. Viljanokk mõõkjas, vilja poolmetega tugevalt ühinenud. Kõdrad asetsevad varre suhtes peaaegu horisontaalselt, seemned on kollakasvalged.
Levila ja kasvukoht
Valge sinepi looduslik levila ulatub Vahemere maadest Ees-Aasia ja Ida-Indiani. Roomlastega koos jõudis taim üle Alpide ja Kesk-Euroopa kloostriaedadesse, kust levis loodusesse. Eestis kasvab pärismaisena hajusalt prahipaikadel, sadamates, teede ääres ja põldudel. Eelistab kuiva päikesepaistelist kohta ja kasvab eriti hästi lubja- ja huumusrikastel savi- ja liivmuldadel.
pisi|Sinepiseemned
Ravimina
Sinepiseemned koosnevad kolmandiku ulatuses rasvasest õlist, lisaks sisaldavad valku ning glükosiid sinalbiini ja mürosiini, mis annavad sinepile tema terava maitse. Sinep ergutab ainevahetust: parandab maomahlade ja sülje eritumist, ergutab söögiisu ja mõõduka tarbimise korral kergendab seedimist. Sinep aktiveerib vereringet ja parandab suukoopa põletikke.
Kulinaarias
Valge sinepi seemneid kasutatakse köögikunstis kas tervelt või pulbristatult. Pulbrist valmistatakse lauasinepit. Seemnetest valmistatakse ka aromaatset sinepiõli.
Valge sinepi maitse sobib eelkõige rasvasemate toitude, eriti eri liiki vorstide juurde ja kastmete maitsestamiseks. Terveid seemneid kasutatakse marinaadide, kaunviljade ja karride koostises. Pulbersinepit lisatakse salatikastmetesse ja majoneesile.
Noortest värsketest sinepilehtedest saab maitsva salati. Neid kasutatakse nagu spinatit. Sinepilehed sobivad hästi suppidesse.
Teistest vürtsidest sobib hästi ingveri, sidruni ja sibulaga.
Muud kasutusviisid
Valget sinepit kasvatatakse tööstuslikult õlikultuurina. Õli kasutatakse söögiõlina ja seebi valmistamiseks. Samuti leiab taim rakendust meetaimena ja haljasväetisena.
Lõusa mõis
Lõusa mõis (saksa keeles Laus) oli eramõis Simuna kihelkonnas Virumaal, endise Lõusa küla juures, tänapäeva Moora küla lähedal Vinni vallas Lääne-Viru maakonnas.
Mõisahooned
Lõusa mõis asus tasandikul lõuna pool Simuna-Paasvere teed (Simuna-Laekvere teed). Mõisakompleksist on säilinud tiik, mõned puud Moora poole suunduval puiesteel. Peahoone vundamendile ehitati hiljem küün, mille all olid osaliselt säilinud keldrid. Viimati kuulus Moora mõisa alla. Nõukogude ajal paiknes Rahkla sovhoosi territooriumil.
Lõusa karjamõis põles maha ja maad läksid Moora mõisale. Nõu talu kohal olid Lõusa mõisa aidad. Aitade otsas kasvasid suured pärnad. Viilepi tuba oli endise Moora mõisa ase, mis oli alt keldreid täis.
Radeon RX 6000 seeria
Radeon RX 6000 seeria on AMD graafikaprotsessorite seeria, mis tuli välja peale Radeon RX 5000 seeriat ja enne Radeon RX 7000 seeriat. Uus graafikaprotsessorite seeria avalikustati 28. oktoobril 2020 ning esimesed kaardid läksid müüki 18. novembril 2020. Radeon RX 6000 seeria graafikaprotsessori peamised konkurendid on Nvidia GeForce 30 seeria ja ka Inteli Arc Alchemisti seeria.
RDNA vs RDNA 2
RDNA 2 uusim tehnoloogia on Infinity Cache, mis on väga sarnane kolmanda taseme vahemäluga. Tänu selle lisandumisele, ei pea enam graafikaprotsessor nii palju tööd tegema ja aega kulutama saates pakette mällu ja tagasi, vaid saab salvestada neid Infinity Cache'is ning kasutada järjestikkustes kaadrite rendertamistel, kui vaja. Tänu Infinity Cache'i olemasolule saavutatakse ka veel kõrged baas taktsagedused jõudes esimest korda üle 2 GHz. Peale selle on veel RDNA 2 jõudlus vati kohta 50% efektiivsem, kui RDNA-l.
Kasutused
RDNA 2 on graafikaprotsessoritena kasutuses peamiselt lauaarvutites kui ka sülearvutites, kuid on ka kasutuses näiteks mängukonsoolides. RDNA 2 tehnoloogia graafikaprotsessoreid võib kohata Xbox Series X's, Xbox Series S'is , Playstation 5's ja Steam Deckis. Veel on RDNA 2 võimalusi kasutatud ära Samsungi poolt, kus arendati nutitelefonide jaoks välja süsteemikiip Exynos 2200. Peale selle on veel AMD RDNA 2 kiibid kasutuses Tesla Model S ja Model X masinates.
Probleemid kättesaadavusega
Radeoni RX 6000 seeria esimesed kaardid läksid müüki 18. novembril 2020. Graafikakaardid müüsid välja minutitega, mis tuli mikrokiipide puudusest ning seetõttu olid laod tühjemad, kui tavaliselt. Peale selle kasutasid paljud veebiroboteid, et osta ära hunnikutes kaarte kiiremini, kui tavaline inimene suudaks. Kaks peamist põhjust, miks hunnikutes kaarte osteti oli, et esiteks kõrgema hinna eest edasi müüa ning teiseks, et kasutada kaarte krüptokaevandustes.
Linnauuendus
Linnauuendusprojekte tehakse enamasti hääbuva traditsioonilise tööstuse, kahjustatud keskkonna ja/või sotsiaalsete probleemidega piirkondades.
Mart Soidro
Ta lõpetas 1990. aastal Tartu Ülikooli filoloogiateaduskonna ajakirjanduse osakonna. Samal aastal oli ta Eesti Kongressi liige.